«Lysning» én av to vinnere - A-lab
«Lysning» én av to vinnere
– Det er fantastisk at forslaget vårt har vunnet fram i så skarp konkurranse, sier Geir Haaversen, daglig leder i A-LAB og leder for arkitektteamet i G8+. Read More
Juryen har nå sagt sitt og har kåret to vinnere i plan- og designkonkurransen for nytt regjeringskvartal. G8+ med arkitektene LPO Arkitekter, A-Lab og Ratio i spissen, skal nå i forhandlinger med Statsbygg om tildeling av den endelige kontrakten for utvikling av nytt regjeringskvartal.
A-lab (+arkitekt Line Solgaard)
– Her har mange arkitektkontor gjort en kjempestor jobb. Vi er utrolig glade og ydmyke, og vi er spente på forhandlingene som nå ligger foran oss, sier Haaversen.
– Ønsket er jo at dette kvartalet skal være en dynamisk del av byveven. Å balansere det opp mot sikkerhetskrav er en krevende øvelse, og de andre forslagene gir også gode svar, sier Haaversen i A-LAB.
– Regjeringskvartalet er først og fremst en møteplass både for besøkende og de som jobber der, sier Haaversen. Mye av grunnen til at dette har gått så bra, er at vi har klart å trekke fram det beste fra hvert arkitektkontor. Samtidig tror jeg at prosjektet viser at vi en felles drivkraft gjennom verdier og forståelse for hva dette kvartalet skal utrette i byen, sier Haaversen.
– Det har vært en svært kompleks oppgave, som vi har lært mye av. Ikke minst er det gøy at vi har klart å etablere et så sammensveiset team på tvers av arkitektkontorer og ulike fag, sier Haaversen.
Ifølge foreløpig tidsplan skal det omfattende byggeprosjektet stå klart for innflytting i 2023-2027.